Anatomski moderni čovjek
Anatomski moderni čovjek ili anatomski recentni čovjek (eng. Anatomically Modern Humans: AMH) ili anatomski moderni Homo sapiens (eng. Anatomically Modern Homo sapiens: AMHS), u paleoantropologiji, oznaka je pripadnika vrste Homo sapiens s fizičkim izgledom i anatomijom u rasponu fenotipske varijacije današnjih ljudi. Anatomski recentni ljudi su evoluirali od arhajskih populacija vrste Homo sapiens iz srednjeg paleolita, od prije oko 200.000 godina. Pojavio se u praskozorje podvrste Homo sapiens sapiens – vrste Homo sapiens kojoj pripadaju i svi ljudi današnjice. Najstariji fosilni ostaci anatomski recentnih ljudi jesu fosilni ostaci koji potiču od prije 195.000 (±5.000) godina, a uključuju dvije djelomične lobanje i kosti ruku, nogu, stopala i karlice. Prema takvom pristupu nomenklaturi populacija roda Homo, ostali fosili uključuju i Homo sapiens idaltu iz Herto Bouri, Etiopija, čiji nalazi potiču iz gotovo donjeg paleolita, od prije 160.000 godina i ostatke iz Skhula u Palestini stare 90.000 godina.